***Leave No Trace*** er en amerikansk dramafilm fra 2018 regissert av Debra Granik. Filmen er basert på boken *My Abandonment* av Peter Rock med manus av Granik og Anne Rosellini. Filmen følger en militærveteran med posttraumatisk stresslidelse, spilt av Ben Foster, som lever i skogen med datteren, spilt av Thomasin McKenzie.

Filmen har vunnet flere priser, blant annet under National Board of Review og ble nominert til Amandaprisen 2019 i klassen beste utenlandske kinofilm.

Handling
--------

Will, en krigsveteran fra Irak-krigen som lider av PTSD, bor sammen med sin 13 år gamle datter, Tom, i en gammel park i nærheten av Portland, Oregon. De lever isolert, og kommer bare inn til byen av og til for å skaffe mat og andre forsyninger. Will tjener penger ved å selge sine smertestillende medisiner til andre krigsveteraner. Etter at Tom blir oppdaget i skogen av en jogger, blir hun og Will arrestert, og Tom blir hentet av det amerikanske barnevernet.

Det blir oppdaget at Tom er veldig kunnskapsrik for sin alder, til tross for at hun aldri har gått på vanlig skole. Tom får kontakt med en gutt på sin egen alder, som introduserer henne for 4H-bevegelsen. En morgen bestemmer Will seg plutselig for å reise videre. Tom følger motvillig med. De kommer tilbake til leiren sin i parken, men oppdager at leiren er ødelagt Kulde og mørke tvinger dem til å bygge et midlertidig leir for natten. Neste dag oppdager de imidlertid en ledig hytte, og flytter inn. Will går for å finne mat, men kommer ikke tilbake om kvelden. Neste morgen oppdager Tom ham bevisstløs i bunnen av en kløft. Hun får hjelp fra et samfunn av husvogner.

Tom nekter å la Will bli ført til sykehus. Dale, en lokal kvinne, kontakter en venn som behandler Wills bein, og gir ham sin servicehund for å hjelpe med marerittene hans. Will og Tom får tilbud en tom husvogn i området, samtidig som Wills skader blir bedre. Tom liker det nye hjemmet deres, og ønsker en leieavtale med Dale - uten å fortelle Will. Til slutt insisterer Will på at de reiser videre. Men Tom protesterer, og ønsker å bli værende.

Skuespillere
------------

* Ben Foster som Will, en militærveteran som sliter med PTSD
* Thomasin McKenzie som Tom, Will's datter.
* Jeff Kober som Mr. Walters.
* Dale Dickey som Dale.

Referanser
----------

1. ↑  .
2. ↑  «Leave No Trace». *serienytt.no*. Besøkt 29. desember 2020. [*død lenke*]
3. ↑  «Leave No Trace». *p3.no*. 13. september 2018. Besøkt 29. desember 2020.
4. ↑  «Oscar-sesongen 2019 er sparket i gang – her er prisvinnerne fra Gotham Awards og National Board of Review». *montages.no*. 28. november 2018. Besøkt 29. desember 2020.
5. ↑  «Kan vinne halvparten av årets Amandapriser». *tv2.no*. 19. juni 2019. Besøkt 29. desember 2020.

Eksterne lenker
---------------

* (en) *Leave No Trace* på Internet Movie Database Rediger på Wikidata

* (da) *Leave No Trace* i Danmark Nationale Filminstitut Rediger på Wikidata

* (fr) *Leave No Trace* på Allociné Rediger på Wikidata

* (nl) *Leave No Trace* på MovieMeter Rediger på Wikidata

* (en) *Leave No Trace* på Rotten Tomatoes Rediger på Wikidata

* (en) *Leave No Trace* på Metacritic Rediger på Wikidata

* (en) *Leave No Trace* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |